
IN oiii Vestrum, commilitones humanissimi, ignotum erit, quo sludio et ardore cives 
Cracovienses et Thorunenses de patria Nicolai Copernici jam dudum certaverint alque 
etiamnunc certent. At verum si quaerimus, praestantissimus hic vir neque Thorunensis 
neque Cracoviensis, sed Varmiensis aut Frauenburgensis dicendus est. A Varmiensi enim 
episcopo Luca Watzelrode, avunculo suo, educatus literarumque amore imbutus et primo 
studiorum cursu Cracoviae absoluto vix annum vicesimum quartum agens in capitulum 
Frauenburgense receptus est; hinc una cum Andrea fratre ab ipso capitulo in Italiam 
missus complures annos tam Bononiae, quam Romae ac Paduae, studiis, quae Cracoviae 
adamaverat, astronomiae imprimis et literis antiquis operam navare perrexit; huc ex Italia 
rediit; hic canonici munere fungens totam vitam studiis transegit, hic sidera observavit, 
hic leges cognovit, quibus corpora coelestia per coeli spatium se moventia parent cursum- 
que ipsis praescriptum conficiunt; hic denique opus suum immortale. de revolutionibus orbium 
coelestium inchoavit, exegit, quo totius artis astronomicae exstitit reformator. — Non 
attinet, hujus viri, quo non vidit Prussia majorem intelligendi auctorem, de astronomia 
merita pluribus exponere. . Quis enim est, qui haec ignoret? Sed fortasse nondum cognita 
est Vobis ipsius in libros de orbium coelestium revolutionibus praefatio, quae, quum plus 
tria saecula Pragae in libro manuscripto bibliothecae Nosticianae recondita delituisset, nuper 
demum editione nova operum ejus, quae prodiit Varsaviae 1854, p. 10—12 ex ipsius 
Copernici manuscripto in lucem emissa est. Egregie editores Varsavienses hoc munere de 


viro immortali meriti sunt. Sed tam praefationem illam, quam reliqua ejus opera, minus 

accurate, quam par erat, literarum formis exprimendam curaverunt. Facile id cognoscitur 
ex imagine autographi lithographica, quam editioni suae adiunxerunt. Quare non ingratum 
Vobis fore existimavimus, si praefationem illam passim correctam et paucis illustratam 


Vobiscum communicaremus. 


COPERNICI IN LIBROS DE REVOLUTIONIBUS ORBIUM 
COELESTIUM PRAEFATIO. 


„Inter multa ac varia literarum artiumque studia, quibus hominum ingenia vegelantur, ea 
praecipue amplectenda existimo, summoque prosequenda studio, quae in rebus pulcerrimis 
el scitu dignissimis versantur. Qualia sunt, quae de divinis mundi revolutionibus cursuque 
syderum, ") magnitudinibus, distantiis, ortu et occasu ceterorumque in coelo apparentimn 
causis pertractant ac totam denique formam explicant. Quid autem coelo pulerius, nempe 
quod continet pulera omnia, quod vel ipsa nomina declarant: Coelum et Mundus, hoc puri- 
latis et ornamenti, ^) illud coelati appellatione. ^) Ipsum plerique philosophorum ob nimiam 
ejus excellentiam visibilem deum vocaverunt. ") Proinde, si artium dignitates penes suam 
de qua tractant materiam aestimantur, “) erit haec longe praestantissima, quam alii quidem 
astronomiam, alii astrologiam, multi vero priscorum mathematices consummalionem vocant. 
Ipsa nimirum ingenuarum arlium caput, dignissima homini libero, omnibus fere mathemalices 
speciebus fulcitur. Arithmetica, Geometrica, Optice, Geodesia, Mechanica el si quae sint 
aliae, omnes ad illam se conferunt. At cum omnium bonarum artium sit abstrahere a viliis 
et hominis mentem ad meliora dirigere, haec praeter incredibilem animi voluptatem abun- 
dantius id praestare polest. Quis enim inhaerendo iis, quae in optimo ordine conslitula 
videat divina dispensatione dirigi: assidua eorum contemplatione et quadam consuetudine non 


provocetur ad optima admireturque opificem omnium, in quo tota felicitas est et omne 


1) [syderum] Editores Varsavienses ab autographo recedentes: siderum. 


?) [Hoc puritatis et ornamenti] Cf. Varro de ling. lat. Plin. nat. hist. II, 3 (4, 8): „Nam quem xóguov 
Graeci nomine ornamenti appellaverunt, eum nos a perfecta absolutaque elegantia mundum.“ 


3) [coelati appellatione] Cf. Plin. I. c. II, 3 (4, 9): „Caelum quidem haud dubie caelati argumento diximus, 
ut interpretatur. Varro.“ 


*) Plato Tim. p. 92 C. coll. p. 34 A. 


*) Ex autographo legendum videtur: aestimentur; item post viciis et inherendo pro vitiis et inhaerendo. 

bonum. Neque enim frustra divinus ipse psalles delectatum se diceret in factura Dei, et in 
operibus manuum ejus exultabundum, *) nisi quod hisce mediis quasi vehieulo quodam, ad 
summi boni contemplationem perducamur. Quantam vero utilitatem et ornamentum Reipublicae 
conferat, ut privatorum commoda innumerabilia transeamus, praeoptime animadvertit Plato, 
qui in septimo legum libro ideo maxime expetendam putat, ut per eam dierum ordine in 
menses et annos digesta tempora, in solemmitates quoque et sacrificia vivam vigilantemque 
redderent civitatem; el si quis, inquil, necessariam hanc neget homini optimarum doctrinarum 
quamlibet percepturo, stultissime cogitabit et multum abesse putat, ul quisquam divinus effici 
appellarique possit, qui nec solis nec lunae nec reliquorum syderum necessariam habeat 
cognitionem. “) Porro divina haec magis quam humana scientia, quae de rebus altissimis 
inquirit, non caret difficultatibus, praesertim quod circa ejus principia et assumpliones, quas 
Graeci hypotheses vocant, plerosque discordes fuisse videamus, qui ea tractaturi aggressi 
sunt: ac perinde non eisdem rationibus innixos; praelerea quod syderum cursus et stellarum 
revolulio non potuerunt certo numero definiri et ad perfectam nolitiam deduci: nisi cum 
tempore et multis anteactis observationibus, quibus ut ita dicam per manus traderetur posteritati. 
Nam etsi €. Ptolemaeus Alexandrinus, qui admiranda sollertia) et diligentia caeteris 
longe praestat, el quadringentorum et amplius annorum observalis totam hanc arlem paene 
consummaveril, ut jam nihil deesse videretur. quod non attigisset. s) Videmus tamen, 
pleraque ") non convenire iis, quae traditionem ejus sequi debebant, aliis etiam quibusdam 
molibus repertis, illi nondum cognitis. Unde et Plutarchus, ubi de anno solis vertente 
disserit: „hactenus,“ inquit, „syderum motus mathemalicorum peritiam vincit.“ ") Nam ul 
de anno ipso exemplificem, quam diversae semper de eo fuerint sententiae, pulo manifestum 


adeo, ut mulli desperaverint, posse cerlam ejus ralionem inveniri. Ita de aliis stellis. °) 


8) fexultabundum] Male editores Varsavienses: exaltabundum. Cf. Psalm 92 (vulg. 91). 5. 

7) Plato de legg. VII, p. 809 D. sqq. 

3) [sollertia] Edit. Varsav. solertia. 

9) [attigisset] Male edit. Varsav. attingisset. 

10) [pleraque] Male edit. Varsav. pluraque. 

11) [peritiam vincit] Male editores Vars. ab autographo recedentes: peritia vincit, quo sententia plane 
corrumpitur in contrariamque mutatur. Ante oculos habuit Copernicus Plutarchi verba, quae leguntur Quaest, Rom. 
c. 24. Opp. vol. VIII, p. 325 ed. Hutt.: ceQuyévevot TIS Żurieglas TOY UGÍVUUTILOV 5d TS wuLcsos 
dvonahia Ouxgeyovaa Tóv Àoyov. 


12) [Ita de aliis stellis] Haec in margine aulographi scripta leguntur. 

[Attamen ne hujusce difficultatis praetextu ignaviam videar !?) contezisse], ^) tentabo favente 
deo, sine quo nihil possumus, latius de his requirere, eum tanto plura habeamus 
adminicula, quae nostrae subveniant institutioni, quanto majori temporis intervallo hujus artis 
auctores nos 5 praecesserunt, quorum inventis, quae a nobis quoque de novo sunt reperta, 
comparare licebit. Multa praeterea aliter quam priores fateor me traditurum, ipsorum licet 


munere: utpote qui primum ipsarum rerum inquisitionis aditum patefecerunt.* 


Videtis, Commilitones humanissimi, quot locis edita Copernici praefatio ab autographo 
discrepet. Sane operae pretium videtur emendatiorem etiam reliquorum operum, quibus 
ex Varmia vir immortalis homines ad rectiorem rerum coelestium cognitionem perduxit, 


editionem adornare. 


13) [videar] Male edit. Vars. videor. 
u) [Attamen ne — contexisse] Haec verba excepto illo „hujusce“ in Copernici autographo lineola 
transfixa sunt. Fortasse dicere voluit: „Ita de aliis stellis tentabo favente deo, sine quo nihil possumus, latius requirere.“ 


15) [nos] Omiserunt editores Varsavienses. 


LECTIONES. 


A. ORDINIS THEOLOGORUM. 


Lic. Andr. Thiel, P. P. ©. h. t. Decanus. 


Historiam ecclesiae primi aevi enarrabit diebus Martis, Mercurii, Jovis et Veneris hora XI—XII. 


. De antiquitatibus ecelesiasticis disseret diebus Martis, Jovis et Veneris hora VI— VII. 
. Concilii Tridentini decreta de reformatione interpretabitur adjunctis repetitionibus ex ecclesiae jure 


atque historia die Saturni hora XI—XII. 


Dr. Mich. Jos. Krüger, P. P. ©. 


Antiquitates sacras Hebraeorum docebit diebus Lunae et Jovis hora IX—X. 


. Psalmos selectos interpretabitur diebus Martis et Veneris hora IX—X. 
. Epistolam ad Hebraeos datam explicabit diebus Mercurii et Saturni hora IX—X. 
'. Actus Apostolorum explicabit ternis per hebdomadem horis definiendis. 


Dr. Andr. Menzel, P. P. ©. 


Introductionem in studium theologicum tradet diebus Lunae et Jovis hora I[—III. 


. Apologetices partem priorem tractabit diebus Veneris et Saturni hora X—XI. 
. Doctrinam dogmaticam de Redemptione et de Redemptoris gratia exponet diebus Lunae, Martis, 


Mercurii et Jovis hora X—XI. 


Lic. Ant. Pohlmann. 
Fihicam christianam docere perget diebus Lunae, Martis, Jovis et Veneris hora VIII—IX. 


. Introductionem historico-crilicam in sacros V. et N. T. libros dabit, nec non de Critica atque Her- 


meneulica biblica disputabit diebus Mercurii et Saturni hora VIII—IX et die Martis hora I—II. 


. Librum Genesis explicabit horis definiendis. 
. Institutiones syriacas continuabit horis definiendis. 


B. ORDINIS PHILOSOPHORUM. 


Dr. Laur. Feldt, P. P. 0. h. t. Decanus. 
Physicen docebit experimentisque illustrabit nec non Conversatorium de rebus physicis inslituet 
diebus Lunae et Jovis hora XI—XII. 


. Astronomiam populariter exponet diebus Martis et Veneris hora XI—XII. 
, Exercitationes geometricas moderabitur et theoriam generalem linearum et superficierum curvarum 


tradere perget diebus Mercurii et Saturni hora XI—XII. 


. Caleulum differentialem et integralem tradet, et problemata geometrica et mechanica calculi inte- 


gralis ope solvenda proponet diebus Lunae et Jovis hora 1 —I. 

Dr. Max. Triitschel, P. P. ©. Des. 


Valetudine reparata lectiones indicabit. 


Dr. Franc. Beckmann, P. P. ©. 
. Sophoclis Oedipum Regem interpretabitur ter per hebdomadem hora X—XI. 
. Horatii ad Pisones epistolam explicabit aut Tertulliani Apologeticum bis per hebdomadem horis 
definiendis. ` 
. De rebus mythologicis disseret bis per hebdomadem hora X—XI. 
. Exercitaliones philologicas instituet semel per hebdomadem hora definienda. 
Dr. Joan. M. Watterich, P. P. E. 
. Italicam medii aevi historiam enarrabit ter per hebdomadem hora V—VI. 


. Revolutionis quam vocant franco-gallicae historiam tradere perget bis per hebdomadem hora V—VI. 
. Linguae germanicae grammaticam comparativam explanabit semel per hebdomadem hora definienda. 


Publica doctrinae subsidia. 


Bibliotheca Lycei, cui praeest Prof. Dr. Feldt, diebus Lunae, Marlis, Jovis et Venis E 


h. XI—XII commilitonibus patebit. 
Apparatus physicus et instrumenta mathemalico-astronomica cum ad lectiones adhibebuntur, tum 


aditus suo loco pelentibus lubenter dabitur. 


Stipendium . Scheill - Busseanum. 


Ul rei monasticae originibus exploratis historiam ejus ad Benedicti Nursiensis usque tempora enarrent, 
Commilitones provocantur, praemio XXV Imperialium constituto illi, cujus libellus, die I. Julii anni MDCCCLX 
Rectori exhibendus, judicibus maxime satisfecerit. 


